open-index/open-wikipedia-markdown huggingface dataset:
Ludwika Róża Ossolińska

**Ludwika Róża Ossolińska** (Wyszków, 1797ko abuztuaren 25a – Krakovia, 1850eko otsailaren 11) poloniar idazle, poeta eta filantropoa izan zen, batez ere haur literatura landu zuena.

## Bizitza 
Ludwika Róża Ossolińska Wyszkówen jaio zen 1797an. Aita Jan Onufry Ossoliński (1760–1812) zuen, Drohiczyngo alkatea, parlamentuko kidea eta Kościuszkoren matxinadako parte-hartzailea, eta ama, berriz, Florentyna Florencja Dembowska. Ama hil zitzaionean, aitak Lviveko barnetegi batera bidali zituen Ludwika eta haren ahizpa Julia. Haurtzaroan pairatu zuen gaixotasun baten ondorioz, bizitza osorako desgaituta geratu zen, eta Józefa Morstinek eta geroago Emilia Krasińskak zaintzen zuten.

Radziejowicen, Emilia Krasińskarekin bizi zen tokian, Elżbieta Jaraczewska ezagutu zuen, bere talentu literarioa aitortu zuen eleberrigilea. Hari esker, poemak eta ipuinak argitaratzen hasi zen, batez ere haurrei zuzendutakoak. Karitatezko lanetan ere parte hartu zuen eta erlijio lan batzuk itzuli zituen polonierara.

1850eko otsailaren 11n hil zen Krakovian, eta Rakowicki hilerrian lurperatu zuten. Paulina Górskari eman zizkion eskuizkribu ia guztiak 1850eko Krakoviako sutean suntsitu ziren. Urte berean, Ossolińskaren *Przygody Zosi* eleberria eta *Kolęda* eta *Podwieczorek na wsi* antzezlanak argitaratu ziren Krakovian.

## Erreferentziak 
## Kanpo estekak
Simpson basamortua

**Simpson basamortua**, , Australiako erdialdeko lur lehor, hondar gorriko eta dunadun eremu bat da, Mendebaldeko Australia, Iparraldeko Lurraldea, Hego Australia eta Queensland estatuen artean.

Australiako basamortuen artean laugarren handiena da eta 176.500 kilometro karratuko azalera du.

Wangkangurru Yarluyandi Australiako aborigen herriak eremu honi *Munga-Thirri* deritzaio.

## Ikus gainera 
* Australiako basamortuak
Mala Rijeka zubibidea

**Mala Rijeka zubibidea** (literalki *Ibai Txikia* ) Belgrado-Bar trenbideko zubi bat da, Podgoricatik 20 bat kilometrora iparraldera kokatua, Montenegron.

## Orokorra 
[alt=|ezkerrera|thumb|Mala Rijekako [Biaduktu|biaduktua hegoaldetik ikusita]]
Proiektua 1969an hasi zen eta 1973an amaitu zen. Biaduktua 498,8 metro luze da eta bere punturik altuenean Mala Rijeka ibaiatik 198 metroko altuera dauka. Belgrado-Bar trenbideko zubirik luzeena da. 

Eraiki zutenean, munduko trenbide-zubirik altuena zen, Frantziako Fades zubibideak lehenago lortutako altuera-errekorra gaindituz. Errekorra 2001era arte mantendu zuen, Txinako Guizhoun Beipan ibaiko Shuibai trenbide-zubia, hormigoizko arku-zubia, amaitu zen arte. Txinan eraikitzen ari diren hainbat trenbide-zubi ere altuagoak izango dira. 

## Eraikuntza 
36 000 m 3 hormigoi eta 100 000 tona altzairuzko zutabeak eraiki ziren zubian. Zubia dagoen lau zutabeetatik handienak tenis pista bat baino oinarri handiagoa du.

Cedric Dumont kirolari muturreko belgikarra izan zen zubitik salto egin zuen lehen pertsona, 2008ko irailaren 11n.

## Erreferentziak 
## Kanpo estekak 
* Cedric Dumont base jumping from the viaduct
Strzelecki basamortua

**Strzelecki basamortua**, , Australiako basamortu bat da, Hego Australia, Hegoaldeko Gales Berria eta Queensland estatuen artean.

80.250 kilometro karratuko azalera du.

## Ikus, gainera 
* Australiako basamortuak
Yenima Arencibia

**Yenima Arencibia** (1984ko abenduaren 25a) atleta da. Kuba ordezkatu zuen 2008ko Udako Olinpiar Jokoetan.

## Erreferentziak 
## Kanpo estekak
Eugenio Balanqué

**Eugenio Balanqué** (1968ko abenduaren 20a) atleta da. Kuba ordezkatu zuen 1996ko Udako Olinpiar Jokoetan eta 2000ko Udako Olinpiar Jokoetan.

## Erreferentziak 
## Kanpo estekak
José Barrientos

**José Barrientos** (1904ko martxoaren 18a - 1945eko irailaren 27a) atleta zen. Kuba ordezkatu zuen 1928ko Udako Olinpiar Jokoetan.

## Erreferentziak 
## Kanpo estekak
Yarelys Barrios

**Yarelys Barrios** (1983ko uztailaren 12a) atleta da. Kuba ordezkatu zuen 2008ko Udako Olinpiar Jokoetan eta 2012ko Udako Olinpiar Jokoetan.

## Erreferentziak 
## Kanpo estekak
Sturt Basamortu Harritsua

**Sturt Basamortu Harritsua** edo **Sturten Basamortu Hsrritsua**, , aurrez ''Sturt's Stony Desert'', Australiako erdi-ekialdeko eremu bat da, Hego Australiako ipar-ekialdea, Queenslandeko hego-mendebaldea eta Hegoaldeko Gales Berriaren mendebaldeko muturraren artean.

1844an Charles Sturt britainiar esploratzaileak hala deitu zuen, Australiako erdialdera joateko bidaian igaro behar zuen eremu harritsuak zaldien herren eginarazi eta espedizioak zeraman ganaduaren hatzaparrak gastatu egin baitzien, arrazoi horregatik honela deituz.

## Kanpo loturak 
* Australiako basamortuak
Daniel Guzmán

**Daniel García-Pérez Guzmán** (1973ko irailaren 21, Madril), espainiar zinema, telebista ta antzerkiko aktore, gidoilari eta zuzendari bat da. 

## Filmografia aktore gisa 
### Telebista 
#### Telesailak 
#### Telebista saioak 
### Dokumentalak 
**Mi firma en las paredes* (1990)

### Filmak 
### Film laburrak 
### Antzerkia 
**Sueño de una noche* (1989)
**La zapatera prodigiosa* (1989)
**Fronteras* (1993)
**La dama boba* (1993)
**Peter Pan* (1994)
**Yonquis y yanquis* (1996)
**Joe Killer* (1998)
**Los miércoles no existen* (2013)
**Recortes* (2015)
**Los tragos de la vida* (2016)
**Dos más dos* (2017)

## Kanpo loturak 
* IMDBko fitxa irakurgai
Marta Marco Viñas

**Marta Marco** **Viñas** (Badalona, Bartzelona, Herrialde Katalanak, 1976) aktorea eta bikoizlea da. Antzerkian, zineman eta telebistan lan egin du, *Ventdelplà*, *El coronel Macià* eta *Xtrems* seriea da bere interpretaziorik gogoangarriena. aktorearen eta Neus Viñasen alaba da, eta  Carles Marco saskibaloi jokalari ohia eta entrenatzailea neba du. Badalona VII institutuan ikasi zuen (1990-1994), eta orduantxe  erabaki zuen aktore izatea. 

### Lan ibilbidea 
Gero, Antzerkiaren Institutua sortu zuen, eta ikasten ari zen bitartean, Loreen Merkatuko ''commedia dell'arte* saio batzuetan egin zuen debuta, 19 urte zituela. Hala ere, bere debut ofiziala 2000. urtean Teatre Lliuren izan zen, *Fashion Feeling Music* obran. Ordutik ekoizpen ugaritan hartu du parte, bai antzerkian, bai zineman bai telebistan ere.

2015. urtetik 2018. urtera TV3ko Merlí telesailean paper bat izan zuen.

## Filmografia nagusia 
### Zinea 
### Telebista 
## Antzezlanak 
## Erreferentziak 
## Kanpo estekak 
* 
* *Ventdelplà* seriearen orrialdea, *Esther Bosch'' pertsonaiaren argazki eta deskribapenarekin
Pitita Ridruejo

**Esperanza «Pitita» Ridruejo Brieva** (Soria, 1930eko abenduaren 17a – Madril, 2019ko maiatzaren 6a) britainiar-espainiar socialite, idazle eta mistikoa izan zen, Espainiako goi-mailako gizartearen irudi garrantzitsuenetakotzat jotzen da.

## Bizitza 
Sorian jaio zen 1930an, familia aberats batean. Gurasoak Epifanio Ridruejo Botijaren eta Vicenta Brieva Bartolome izan ziren. Aita, bankaria, Dionisio Ridruejo politikari frankista eta idazlearen lehengusua zen. Madrilgo Santa Isabel Jasokundearen Ikastetxean egin zituen oinarrizko ikasketak. Ingeles Filologiako unibertsitate-ikasketak Londresen eta Genevan osatu zituen.

### Ezkontza 
Ridruejo 1957ko ekainaren 24an ezkondu zen Jose Manuel Stilianopoulos (Mike Stilianopoulos izenez ezagunagoa) Filipinetako diplomazialariarekin, eta, gero, britainiar nazionalitatea hartu zuen. Alemanian ekoitzitako telebistako bi filmetan aktore lanak egin zituen. Espainian 1983. urtean kokatu zen behin betiko, atzerrian denboraldi bat eman ostean, senarrren diplomazialari lanarengatik.

### Fedea 
Erlijio sinesmen sendoak zituen, eta Ridruejo laurogeiko hamarkadaren bukaeran egin zen ezagun Espainian, Ama Birjinaren agerraldiak bizi izan zituela argudiatu baitzuen.

## Lanak 
* *Apariciones de la Virgen María: Una investigación sobre las principales Mariofanías en el mundo* (euskaraz: Ama Birjinaren agerpenak: Munduko Mariofania nagusiei buruzko ikerketa). Fundación María Mensajera argitaletxea, Zaragoza (1994), 229 or.
* *Mi Corazón Triunfará: Apariciones, milagros y profecias para comprender el futuro* (euskaraz: Nire Bihotzak Arrakasta izango du: Agerpenak, mirariak eta profeziak etorkizuna ulertzeko). BELACQVA argitaletxea, Espainia (2003).
* *Memorias de Pitita* (euskaraz: Pititaren memoriak), Temas de Hoy argitaletxea (2012)
* *La Virgen María y sus apariciones* (euskaraz: Ama Birjina eta bere agerpenak). Espasa argitaletxea, Planeta taldea (2013), 160 or.

## Erreferentziak 
## Kanpo estekak 
* Esperantza «Pitita» Ridruejo   . planeta argitaletxean
Helen Percy Northumberlandekoa

**Helen Percy, Northumberland-ekoa**, sortzez **Helen Magdalan Gordon-Lennox** (Britainia Handia, 1886ko abenduaren 13a – 1965eko ekainaren 13a) dukesa izan zen. 

## Bizitza 
Aita Charles Gordon-Lennox, March eta Kinrara-ko kondea  eta geroago Richmond-eko dukea izan zen, beranduago dukea.

### Ezkontza 
1911. urteko urriaren 18an Alan Percy kondearekin ezkondu zen. Honek aitaren lekua hartu zuen Northumbeland-eko dukerrian 1918. urtean. Horregatik, Northumberland-eko dukesa ezkontidea izan zen. 

### Ondorengoak 
Bikoteak sei seme-alaba izan zituen:

* Henry George Alan Percy, Northumberlandeko IX. dukea (1912ko uztailaren 15etik 1940ko maiatzaren 21era).
* Hugh Algernon Percy, Northumberlandeko X. dukea (1914ko apirilaren 6a – 1988ko urriaren 11ra)
* Elizabeth Ivy Percy (1916ko maiatzaren 25a – 2008ko irailaren 16a), Douglas Douglas-Hamiltonekin ezkondua, Hamiltoneko XIV. dukea, 1937. urtean
* Diana Evelyn Percy (1917ko azaroaren 23a – 1978ko ekainaren 16a) John Egerton Sutherlandeko VI. dukearekin ezkondu zen 1939. urtean, Westminsterreko abadian
* Richard Charles Percy (1921eko otsailaren 11 – 1989)
* Geoffrey William Percy (1925eko uztailaren 8a – 1984ko abenduaren 4a)

## Erreferentziak 
## Kanpo estekak
Viruca Yebra

**María Elvira Yebra Villanueva**, ezagunagoa **Viruca Yebra** izenez (Sarria, Lugo, Galizia, 1959)  kazetari eta idazlea da.

## Bizitza 
Informazio Zientzietan lizentziatu zen San Pablo CEU Unibertsitate Zentroan eta Harreman Publikoetan eta Marketinean diplomatu zen Madrilgo Merkataritza Ganberan.  

### Lan ibilbidea 
*El Ideal Gallego* eta *Ya* egunkarian hasi zuen kazetaritza ibilbidea. *Escuela Debate* eta *Triunfo* delakoan kolaboratu zuen. 1979. urtean UCDko Prentsa Kabinetean lan egin zuen. 

Demokraziarako Eskolako prentsa burua izan zen, Landelino Lavilla Gobernuko presidente izateko hautagaia izan zenean (1982) eta Gerardo Fernandez Albor Batzordeko presidentea (1984). 1986. urtean Galiziako Xuntako ordezkari izendatu zuten Madrilen. Urte horretan hasi zen ABC egunkarirako lanean, Bizitza Sozialaren ataleko buru. Madrilgo Galiziar kazetarien klubaren sortzailea eta lehen presidentea izan zen, eta Marbellako Nazioarteko Klubaren zuzendaria. Ongintzazko auzietan, elkarteetan eta ekitaldietan lan egin zuen, behartsuentzako dirua biltzeko.

## Lanak 
* *El fuego del flamboyán* (2016). Kordoba: Almuzara. 400 or. ISBN 9788416776146. Galiziatik Kubara egindako emigrazioari buruzko kronika historikoa.
* *La última condesa nazi* (euskaraz: Nazien azken kondesa) (2021). Espasa liburuak. 584 or. ISBN 9788467062830. Marbellako urrezko garaia eta orduko jet set-aren eguneroko bizitza kontatzen du.

## Erreferentziak 
## Kanpo estekak
Elizabeth Douglas-Hamilton, Hamiltongo dukesa

**Elizabeth Ivy Douglas-Hamilton, Hamiltongo dukes**a, OBE, DL (1916ko maiatzaren 25a – 2008ko irailaren 16a) dukesa izan zen.

## Bizitza 
Alan Percy Northumberlandeko VIII. dukearen (1880–1930) eta Helen Percy, Northumberland-ekoa, sortzez **H**elen Magdalan Gordon-Lennox (1886-1965) alaba izan zen.

Lady Elizabeth Ivy Percy bezala jaio zen Northumberlandeko Alnwick gazteluan eta gaztaroa bertan eman zuen, Surreyko Albury House eta Middlesexeko Syon House. 

### Ezkontza 
1937. urtean Douglas Douglas-Hamiltonekin (Douglas eta Clydesdaleko orduko markesa) ezkondu zen, ondoren Hamiltongo XIV. dukea eta Brandongo XI. dukea izan zena.
thumb|Hamiltongo dukeen armarria Northumberlandeko dukeen armarriekin lotutazeuden

## Erreferentziak 
## Kanpo estekak
Koloa Talake

**Koloa Fineaso Talake** (Vaitupu, 1934ko ekainaren 7a – Auckland, 2008ko maiatzaren 26a) tuvalutar politikaria izan zen. Tuvaluko lehen ministroa izan zen 2001etik 2002ra.

Gilbert eta Ellice uharteetako koloniako auditore nagusia izan zen 1973tik 1975era, eta gero Tuvaluko auditorea (1976-1977) eta finantza-idazkaria (1977-1978). 1993tik Legebiltzarreko Vaitupuko diputatua izan zen. 1999an, Bikenibeu Paeniu lehen ministroaren dimisioa eragin zuen zentsura-botoaren alde bozkatu zuen.

Tuvaluko lehen ministro eta Kanpo Arazoetako ministro izan zen bederatzi hilabetez 2001eko abendutik 2002ko abuztura, Faimalaga Luka lehen ministroak konfiantzarik gabeko botoa galdu ondoren. 2002an, Kiribati eta Maldivetako gobernariekin batera, Amerikako Estatu Batuak eta Australia auzitara eraman zituen Kyotoko protokoloa ez sinatzeagatik eta itsas mailaren igoera eragiteagatik.

2002ko hauteskundeetan ez zuten Talake aukeratu eta lehen ministro kargua utzi behar izan zuen. Bere seme-alabak bizi ziren Zeelanda Berrira joan zen bizitzera.
Lauren Roberts

**Lauren Roberts** (Michigan, Ameriketako Estatu Batuak, 2002ko urriaren 25a) eleberrigilea da. Ingelesez idazten du. Haren lehen liburu saila, *Powerless*, Ameriketako Estatu Batuetan ale gehien saldu dituzten liburuekin *New York Times* agerkariak egiten duen zerrendan sartu zen, eta hainbat astez lehenengoa izan zen zerrenda horretan.

### Idatzi dituen liburuak 
* *Powerless*, 2023ko urtarrilaren 31.
* *Powerful*, 2024ko apirilaren 11.
* *Reckless*, 2024ko uztailaren 2a.
* *Fearless*, 2025ko apirilaren 8a.
* *Fearful*, 2025ko irailaren 2a.

## Erreferentziak 
## Kanpo estekak
Carmen Sánchez Lozano

**Carmen Sánchez Lozano** (Madril, 2001eko maiatzaren 19a)  aktorea da.

## Aktore ibilbidea 
Zazpi urte zituela hasi zen arte eszenikoetan, jaioterrian eta hainbat telesailetan hartu zuen parte, hala nola *Dos de Mayo, Fuera de lugar, Cazadores de hombres* eta *Física y Química*. Oso gaztea izan arren, emanaldirako, dantzarako eta kanturako trebetasunak, hainbat film-proiektutarako ateak zabaldu zizkion. Espainiako publikoaren artean, 2011. urten Telecincok emandako *Ángel o demonio* telesailean Duna pertsonaia gaiztoaren rolari esker egin zen ezagun. 2015. urtean Telecinco kateak Espainian eman zuen *Alatriste* telesailean egindako lanagatik egin zen ezagun Europa osoan, eta Angélica pertsonaia interpretatu zuen bertan. TVEko *El Ministerio del Tiempo* eta *Isabel* telesailetan ere nabarmendu zen, non Joana Beltraneja pertsonaia historikoa interpretatu zuen haurtzaroan. 2013. urtean, Telecincok eman zuen *El don de Alba* telesailean hartu zuen parte: Alicia izeneko neskatoa interpretatu zuen, sute batetik bizirik irten ondoren bihozkadak zituena.

2012. urtean egin zuen debuta zineman, Dácil Pérez de Guzmánen *La última isla* de film luzeko protagonista izan zen. Film horretan egindako lanari esker, 2012. urteko abuztuan Los Angeleseko 2012ko *Feel Good Film* Festivalean «Emakumezko aktore onenaren» saria jaso zuen. 2014. urtean emakumezko aktore onenaren saria irabazi zuen Gaztela-Mantxako Gizarte Zinemaldian, *No hace falta que me lo digas* film laburrarekin.

2018. urtean lehen aldiz antzezlan batean jardun zuen, Victor Santosek zuzendutako *Los influencers también lloran* formatu erdiko komediaren protagonista interpretatu zuen.

2022. urtean, Daniel Calparsorok zuzendutako Neflixeko *Hasta el cielo: La serie* serieko beste parte hartzaile bat izan zen, izen bereko film luzearen egokitzapena.

## Telebistako serieak 
## Filmografia 
* *Huidas y ausencias* (2020) Zuzendaria: Rafael Alcázar. Pertsonaia: Neskato Psikologoa
* *Hago bien en recuerdar* (2014) Film laburra, César Roldán-ek zuzendua
* *Los ojos amarillos de los cocodrilos* (2014) Bikoizketa, Chloe pertsonaia
* *Metodo inocente* (2013) Film laburra, Pedro Pérez Martík zuzendua
* *No hace falta que me lo digas* (2012) Montejo Anaiek zuzendutako film laburra. Olivia protagonista izan zen.
* *La última isla* (2012),  Alicia protagonista izan zen.
* *Esperas* (2010) Juanma Carrillok zuzendutako film ertaina
* *El velo* (2010) Film laburra, Alcorconeko Zine Eskolak zuzendua, Sara protagonista izan zen.

## Antzerkia 
* *Las influencers también lloran* (2018) Zuzendaria: Victor Santos

## Sariak eta aintzatespenak 
* 2012. urteko abuztuan Los Angeleseko 2012ko *Feel Good Film* Festivalean «Emakumezko aktore onenaren» saria, *Angel o demonio* lanarekin. 
* 2014. urtean emakumezko aktore onenaren sariaGaztela-Mantxako Gizarte Zinemaldian, *No hace falta que me lo digas* film laburrarekin.

## Erreferentziak 
## Kanpo estekak 
*
Joe Abercrombie

**Joseph Edward Abercrombie**, ezagunagoa **Joe Abercrombie** izen-deiturez (Lancaster, Ingalaterra, 1974ko abenduaren 31), idazlea eta editore zinematografikoa da. Ingelesez idazten du. Fantasiazko literaturan nabarmendu da: *The First Law* eta *The Age of Madness* trilogiak idatzi ditu, eta literatura genero bereko beste liburu batzuk; bai eta gazte literaturako eleberri trilogia bat ere.

## Idatzi dituen liburuak 
* *The Blade Itself*, 2006.
* *Before They Are Hanged*, 2007.
* *Last Argument of Kings*, 2008.
* *Best Served Cold*, 2009.
* *The Heroes*, 2011.
* *Red Country*, 2012.
* *Half a King*, 2014.
* *Half the World*, 2015.
* *Half a War*, 2015.
* *Sharp Ends*, 2016.
* *A Little Hatred*, 2019.
* *The Trouble with Peace*, 2020.
* *The Wisdom of Crowd*s, 2021.
* *The Devils*, 2025.

## Kanpo estekak
Tirariko basamortua

**Tirariko basamortua** edo **Tirari badamortua**, , Australiako erialdean dagoen eremu bat da, Hego Australia estatuaren ipar-ekialdean.

15.250 kilometro karratu ditu. Iparraldean aintzira gaziz osatua dago eta hegoaldean dunez.

## Kanpo loturak 
* Australiako basamortuak
Caparrosoren erretaula (Kristorena)

**Kristoren erretaula, Profeten erretaula** edo **Caparrosoren erretaula** Iruñeko katedralean dagoen erretaula gotikoa (berantiarra) da, jatorri edo eredu flandestarrekoa  . Pedro Marcilla de Caparroso noble nafarraren dohaintza izan zen 16. mendearen hasieran. Santa Kristinaren kaperan dago, bere toki originala izan daitekeenean, Caparroso izena daraman beste erretaula bat ez bezala (San Tomasena, garai eta familia babesle bera duena), hori mugitua baitago.  

## Deskribapena 
Kristo gurutziltzatu baten eskulturak betetzen du erretaularen erdigunea, baina ikonografikoki interesgarriena 16 taula margotuak dira, Itun Zaharreko pertsonaiekin, 4x4 taula bertikalen eraketan goikoak kurbatuak daude aurrerantz, altzariaren gainaldean.
ezkerrera|thumb|Jeremias eta bere filakteria.
Goitik behera daude tauletan Jeremias, Isaias, Zakarias eta Daniel; Jakob, David, Salomon eta Job; Ezekiel, Amos, Oseas eta Moises; Malakias, Joel, Sofonias eta Habakuk. Bakoitzak izena du txartel moduko batean, eta banda edo filakteria idatzi bat ere gorputzaren inguruan, non testu biblikoak ageri diren bi lerrotan. Polikromia bikainean, jantzi, aurpegi eta gorputz keinu ondo landuak dituzte irudiek, baina estatikoak dira, ez dago eszenarik eta mezua filakteria idatzietara mugatzen da.

Filakterietako testuak margolanaren %20 okupatzen dute, eta aipu biblikoek erreferentzia gehiago egiten diote Jesusen Nekaldiari, profeta bakoitzaren istorio propioari baino.

## Erreferentziak 
## Kanpo estekak
Fichier central des thèses

**Fichier central des thèses** **(FCT)**  Frantziako Unibertsitateen doktore-tesien fitxategi nagusia da. FCT siglekin ezagutzen dena, datu-base edo biltegi bat da. Webgunea Parisko Nanterre Unibertsitateak kudeatu zuen 1968tik 2009ra, eta une horretatik aurrera Goi Mailako Irakaskuntzaren Agentzia bibliografikoak artatu zuen (2011ra arte). Orduezkerozik, STEP aplikazio profesionala jarri zen martxan (prestaketa fasean dauden Tesien bilaketa).

Frantziako diziplina akademiko guztietako 80 unibertsitatek eta doktoretza-zentrok STEP sistemaren bidez lotzen dituzte prestatzen ari diren doktoretza-tesiak. Beste tesi biltegi batzu kdira: Espainiako unibertsitateen tesiak jasotzen dituen Teseo, EHUn egiten diren tesiena, ADDI edo euskarazko doktorego-tesiak jasotzen dituen TESIKER, besteak beste.  

Web gunearen helbide nagusia *theses.fr* da. eta STEP web guenearen, https://step.theses.fr. 

## Erreferentziak 
## Kanpo-loturak
Meliá Cohiba hotela

**Meliá Cohiba hotela** 1994an inauguratutako etxe orratz hotela da, Habanako El Vedadon kokatua, malekoiaren parean, Habana Riviera hotel historikotik gertu. 

Hotelak 401 logela estandar eta 61 suite ditu. Angelu zorrotzek eta harrizko eta beirazko horma txandakatuek Habanako eraikin modernoenetako bat bihurtzen dute, bere anaia *Melia Habana* hotelaren ondoan. 

Meliá Cohiba hotelak jatetxe eta denda multzo zabala du, Habanosena adibidez. Café Habanak gaueko showak eta zuzeneko musika aurkezten ditu gauero. Meliá konpainiak Kuban eraikitako lehen hoteletako bat izan zen. 

## Kanpo estekak
Ambos Mundos hotela (Habana)

**Ambos Mundos hotela** eraikin sendoa da, karratua, bost solairukoa, XX. mendearen hasierako estilo eklektikokoa. Habana Zaharreko Obispo y Mercaderes kaleko izkinan eraiki zen, lehenago oinetxe zahar bat zegoen lekuan, eta eraitsi egin behar izan zuten.

## Historia 
Garai kolonialaz geroztik, eraikinak okupatzen duen eremuan hainbat familia-etxe bizi izan ziren. XX. mendearen hasieran, Antolín Blanco Arias espainiar merkatariak jabetza erosi zion don Manuel Llerandi y Tomé ofizio-kideari. Lehenengoak eraikin zaharra eraitsi zuen bertan hotela altxatzeko, eta Luis Hernandez Savio arkitektoak egin zituen lanak.

1932tik 1939ra hotelean bizi izan zen Ernest Hemingway idazle estatubatuar ospetsuaren Kubako "lehen etxea" bihurtu zenean, hotelak nazioarteko ospea irabazi zuen. Hemingwayk asko gozatzen zuen Habana Zaharreko eta Karibeko ikuspegiekin, eta maiz arrantzatzen zuen bere "Pilar" yatean. Bere gela *Agurea eta itsasoa* lanaren egileak utzi zuen bezala mantentzen da eta museo txiki bat bezala funtzionatzen du establezimenduaren erdian.

1987an zaharberritze txiki bat izan zuen, 1997an amaitu zena osoagoa izanik, berriz ere garaiko luxuzko hotel bihurtuz. 2004-2005 bitartean, fatxaden mantentze-, garbiketa- eta pintatze-lanak egin ziren.

## Egitura 
Hiru solairuko eraikinak —bost solairutarako pentsatua— banaketa hau izango luke: beheko solairua merkataritza-gune gisa erabiliko litzateke eta beste bi solairuetan, berriz, ostalarientzako logelak. Altzairuzko eta hormigoi urtuzko egitura duenez, eklektikoa eta modernoa da fabrikazio-denborarako. 1924an handitu egin zuten, altuera irabaziz. Azkenean, 1925eko urtarrilaren 6an, bizitzeko egoki deklaratu zen. Bost urteren ondoren, eraldatu egin zen, eta areto bat jarri zuen zabaltzan —ikuspegi ezin hobeak zituen—, sukaldea eta komunak zituena. *OTIS* markako igogailu zaharrak ditu, gaur egun ere funtzionatzen jarraitzen dutenak.

## Erreferentziak 
## Kanpo estekak 
{Autoritate kontrola}}
Canadian Pacific (filma)

***Canadian Pacific***, 1949ko Edwin L. Marin estatubatuarrak zuzendutako western film bat da. Randolph Scott, Jane Wyatt eta J. Carrol Naish aktoreek antzeztu zuten.

Kanadako Banff Parke Nazionala eta Yoho Parke Nazionalan filmatu zen.

## Argumentua 
Kanada, Mendi Harritsuetan pasabide estrategiko bat topatu ondoren, bertatik Canadian Pacific trenbidea eraikitzeko helburuz, Tom Andrewsek (Randolph Scott) bere nagusiari Cecille Gautier (Nancy Olson) emaztegaiarekin ezkontzeko asmoz lana utziko duela esango dio. Bere neskalagunaren bidez, Tomek burdinbidearen ailegatzea mehatsutzat duen Dirk Rourke (Victor Jory) merkatariak hura gelditzeko amerindiarrak burdinbidearen eraikitzearen surka altxatuaraziko ditu, trena beren lurraldeetatik pasatzen denez haien duminduraz baliatuz.

## Aktoreak 
* Randolph Scott: Tom Andrews
* Jane Wyatt: Edith Cabot doktorea
* J. Carrol Naish: Dynamite Dawson
* Victor Jory: Dirk Rourke
* Nancy Olson: Cecille Gautier
* Robert Barrat: Cornelius Van Horne
* Walter Sande: Mike Brannigan
* Grandon Rhodes: Mason doktorea
* Don Haggerty: Cagle
* John Parrish: Gautier jauna
* Mary Kent: Gautier andrea
* John Hamilton: Pere Lacombe
* Howard Negley: Mallis
* Dick Wessel: Bailey

## Kanpo estekak 
* IMDBko fitxa irakurgai
Yoho Parke Nazionala

**Yoho Parke Nazionala**, , Kanadako parke nazional bat da, Columbia Britainiarran.

1886an sortua izan zen eta 1.313 kilometro karratu ditu.

## Kanpo loturak 
* Webgunea
Sofia Corradi

**Sofia Corradi** (1934ko irailaren 5a, Erroma - 2025eko urriaren 17a, Erroma), italiar pedagogo bat izan zen, *Mamma Erasmus* ezizenez ezaguna.

Europako unibertsitateen arteko ikasleen elkartrukean datzan Erasmus programaren sortzailea izan zen.
Habana Riviera hotela

**Habana Riviera by Iberostar hotela**, jatorriz **Havana Riviera** deitua, resort hotel historikoa da, El Vedadoko Malecón etorbidean kokatua, Habanan, Kuban. Meliá Cohiba hotel modernoenetik gertu dago.  

Hotela, gaur egun Iberostar kate espainiarrak operatzen duena, 1957an eraiki zuten eta oraindik ere 1950eko hamarkadako jatorrizko estiloa mantentzen du. 21 solairu ditu, eta horietatik 352 gela daude itsasoa eta El Vedado auzoak ikusteko.

Bere jatorrizko jabea Meyer Lansky mafioso estatubatuarra izan zen, baina Kubako Iraultzak nazionalizatu zuen 1959an, inauguratu zenetik urtebete pasatxora. 

## Kanpo estekak 
* Hotel Habana Riviera by Iberostar –   artxibatutako webgune ofiziala.
* Gaming in Cuba by Steve Piccolo. ccgtcc-ccn.com
Erlikien erretaula (Iruñeko katedrala)

**Erlikien erretaula** Iruñeko katedralean dagoen erretaula barrokoa da, San Martinen kaperan kokatua. 

## Deskribapena 
Altzaria 1643an egin zuen Mateo Zabaliak, Juan Ziriza katedraleko artxidiakonoaren enkarguz, baina bere osagarri nagusiak Prudencio Sandoval gotzainak Italiatik ekarritako irudiak dira. Batetik, erretaularen erdigunea okupatzen du beste erretaulatxo txikiago batek, kobrezko hamahiru plaka margotuz osatua, zeinetan erdikoa handiagoa den. Gainaldean beste irudi italiar bat dago, Erroman gurtzen duten *Popoloko Ama Birjina* edo Salus Populi Romani delako hodegetriaren kopia bat.

Behekaldean osagarri berriagoa du erretaulak: 1731an katedralari oparitu zioten ustez San Inozentzioren erlikiak dituen erlikia-ontzia.

## Erreferentziak 
## Kanpo estekak
Filakteria (argipena)

**Filakteria** terminoa hainbat adiera du:

* **Filakteria** edo **tefilin**, judutarren objektu liturgikoa.
* **Filakteria**, artean, xingola idatzi bat artelanean mezu bat adierazten duena.
Abdul Rauf al-Kasm

**Abdul Rauf al-Kasm** (Damasko, 1932 – Munich, 2025eko urriaren 19a) siriar arkitekto eta politikaria izan zen. Siriako lehen ministroa izan zen 1980tik 1987ra.

Kasm Damaskon jaio zen, familia sunita batean. Damaskoko Unibertsitateko arkitektura irakaslea eta Baath Alderdi Arabiar Sozialistako kidea izan zen. 1980tik 1987ra lehen ministro izan zen Hafez al-Assaden presidentetzan. Presidentearen babesarekin, Kasm gobernuko ustelkeriarekin amaitzen saiatu zen. Hala ere, Mustafa Tlass Defentsa ministroarekiko lehiak 1987an kargugabetzea eragin zuen. Ondoren, segurtasun nazionalari buruzko aholkularia izan zen.
Miren Rubio

**Miren Rubio Iturria** (Lesaka, Nafarroa Garaia, 1985) nafar kazetaria da, eta kultur ikasketetan masterra ere egin du. Irratian lan egin zuen hainbat urtez, Euskadi Irratian, Radio Euskadin eta Baztaneko Erran Irratian batez ere. Jakin aldizkarian elkarrizketa sakonak argitaratu ditu euskal kulturako hainbat pertsona erreferenterekin.

## Argitalpenak 
### Liburuak 
* *Ez duzu abusatuko. Pederastia kasuak Euskal Herrian* (Elkar, 2017; Alberto Barandiaran eta Iñigo Astizekin batera) 
* *Txillardegi. Batasunaren pentsalaria* (Jakin, AEK, EHU, *Dabilen pentsamendua* bilduma, 2019)

### Artikuluak 
Beti euskal kulturako gaiak jorratuz artikulu sakon hauek argitaratu ditu Jakin aldizkarian:

* *Kulturgintza norabidearen atakan. Durangoko Azokako ‘Gogoetaren plazan’ igarritako kultur estrategia bateratu baten premiaz eta ikusgarritasunaren erronkaz*
* *Euskal kultura 2016*
* *Dantzan jarraitzeko. 2017ko iruditeriaren arrastoan zenbait adibide*
* *Jose Ramon Etxebarriari elkarrizketa*
* *Bertsoari neurria hartzen. Miren Amuriza, Andoni Egaña eta Maialen Lujanbio*
* *Euskal kultura 2019*
* *Idatzi munduari lotzeko. Harkaitz Cano, Eider Rodriguez eta Kirmen Uribe autonomia literarioaz eta konpromisoaz*
* *Pilare Baraiazarrari elkarrizketa*
* *Txillardegi. Batasunaren pentsalaria.* 2019ko liburu biografiko honetan Jone Forcada eta beste hamabi pertsona haueknelkarrizketatu zituen: Joxe Azurmendi, Joan Mari Torrealdai, Jean-Louis Davant, Alaitz Aizpuru, Pilartxo Etxeberria, Patxi Zabaleta, Fito Rodriguez, Lorea Agirre, Xabier Eizagirre, Iñigo Astiz, Lander Muñagorri, eta Joseba Alvarez.

## Erreferentziak 
## Kanpo estekak 
* Jakin nor garen (2017-03-14) 
* Miren Rubio Iturria Linkedin sare profesionalean
Filakteria (artea)

**Filakteria** Erdi Aroko eta Errenazimentuko artistek beren konposizioetan margotutako xingola edo irudikatutako paper kiribildu idatzi bat da, irudikatutako pertsonaiaren inguruan testu bat erakusten duena. Izan daiteke pertsonaiak esana, edo irudikatutako egoerari aplikatzen zaion mezu bat.  Parekideak daude Measoamerikako zibilazazioen artean ere. 

Hitza latinezko *phylacterium*-etik dator, eta hau grezierazko *phylakterion*-etik, kutuna euskaraz. 

Zentzu erlijiosoan bereziki erlijiosoan izan ziren filakterietako mezuak, baina heraldikan ere erabiliu ziren, agurra, loria eta antzeko kontzeptuak adierazteko.

## Iruditegia 

Fitxategi:Picardo_Anunciación.jpeg|Deikunde honetan, aingeruaren dei edo mezua filakterian idatzia dago.
Fitxategi:Leonor de Guzmán y María de Sarmiento orando.jpg|Kexaako erretaulako detaile batean.
Fitxategi:Caparroso-daniel.jpg|Daniel profeta filakteria kiribildu eta luze batekin, Caparrosoren erretaulan (Iruñea).

## Erreferentziak 

## Kanpo estekak
Aimée Fournier de Horrack

**Aimée Fournier de Horrack** (1876ko abuztuaren 30a -1952ko otsailaren 25a) frantses entomologoa izan zen, tximeleta bildumagilea. Bere bilduma Frantziako Historia Naturalaren Museoan dago eta hainbat ikerketa zientifikotarako balio izan du. Gainera, bere *Morpho* tximeleta bilduma monumentu historiko gisa katalogatu zuten 1947an. *Charaxes fournierierae* tximeleta afrikarraren izenak omenaldia egiten dio.

## Bizitza 
Ez da bere bizitza pertsonalaren xehetasun askorik ezagutzen, baina badirudi berezko gustua zuela historia naturalarekiko, eta intsektuen munduak bereziki erakartzen zuela. Bayreuthen tximeleta exotikoen bilduma bat bisitatu ondoren piztu zitzaion entomologiarekiko interesa. Hiri horretara joaten zen urtero Wagnerren musikaz gozatzera bere jaialdi ospetsuan. Intsektu hauen koloreek eta formek liluratu egin zuten, eta handik gutxira bilduma hau eskuratzea erabaki zuen. Gero eta tximeleta gehiago zituen, eta Parisko bere etxean hainbat akuario eta beira-arasarekin partekatzen zuen espazioa. Aiméek etengabe erosten zituen prestatu eta sailkatu beharreko aleak.

## Sariak eta aintzatespenak 
* Aimée Fournier-en *Morpho* tximeleta bilduma monumentu historiko gisa katalogatu zen 1947an.

## Erreferentziak 
## Bibliografia 
* Pierre Rebillard, *Contribution à la connaissance des Riodinidae sud-américains*,  éditions du Muséum, 1958.
* Colette, Sidonie-Gabrielle, *Paris de ma Fenêtre*. Reditions du Milieu du Monde. 1944.

## Kanpo estekak
Margarita Borgoinakoa Dampierre (1374-1441)

**Margarita Borgoinakoa Dampierre** (Montbard, Frantzia, 1374ko urriaren 16a – Le Quesnoy, Frantzia, 1441eko martxoaren 8a) aristokrata frantsesa izan zen.

## Bizitza 
Margarita Borgoinakoa Frantziako Borgoina-Franche-Comté eskualdean Côte-d'Or departamenduan dagoen Montbard udalerrian jaio zen 1374. urtean. Gurasoak Filipe II.a Borgoinako dukea eta Margarita III.a Flandriarreko kondesa izan zen. Bikotearen  hirugarren haurra izan zen.

Hilaren 22an bataiatu zuten Monforteko gazteluan.

### Ezkontza 
Garai hartan indarrean zeuden ezkontza-lotura politiken barruan, Margarita Gilen II.a Bavaria Behereko dukea eta Holandako kondearekin ezkondu zen 1385eko apirilaren 11n. 

### Ondorengoak 
Bikoteak aaba bat izan zuten: Jacqueline Bavariakoa (1403-1452) 

### Heriotza 
Margarita 1441eko martxoaren 8an hil zen Le Quesnoyn, eta leku berean lurperatu zuten Jakobinoen elizan.
## Erreferentziak 
## Kanpo estekak
Deinocheirus

***Deinocheirus*** ornitomimosauro handi baten genero bat da, Kretazeo Berantiarrean duela 70 milioi urte inguru bizi izan zena. 1965ean, dinosauro berri baten beso pare bat, sorbalda-gerrikoak eta beste hezur batzuk aurkitu ziren lehen aldiz Mongoliako Nemegt Formazioan. 1970ean, ale hau generoko espezie bakarraren holotipo bihurtu zen, ***Deinocheirus mirificus***; generoaren izena grezieraz "esku ikaragarria" esan nahi du. Ez zen beste aztarnarik aurkitu ia berrogeita hamar urtez, eta bere izaera misterio bat izan zen.

Deinocheirus ornitomimosauro ezohiko bat zen, kladoko handiena, 11 m luze eta 6,5 ​​tona pisatzen zituena. Animalia handia bazen ere, hezur huts asko zituen, pisua aurrezten ziona. Besoak dinosauro bipedo handienen artean zeuden, 2,4 m luze, eta atzapar kamuts handiekin hiru hatzeko eskuetan. Hankak nahiko motzak ziren, eta atzapar kamutsak zituzten. Ornoek bizkarrean "bela" bat osatzen zuten bizkarreko bizkarrezurra altuak zituzten. Orno gehienak eta beste hezur batzuk oso pneumatizatuta zeuden aire-zaku inbaditzaileekin.
Edith Berkeley

**Edith Berkeley** (Tulbagh, Cape Colony,1875eko irailaren 1a,  - Nanaimo, Columbia Britainiarra, 1963ko otsailaren 25a) Kanadako itsas biologoa izan zen, poliketoen biologian espezializatua.

1918an, Columbia Unibertsitateko zoologia laguntzaile gisako lanpostu ordaindua utzi zuen, Kanadako Columbia Britainiarreko Nanaimoko Pazifikoko Estazio Biologikoan boluntario gisa lan egiteko. Ofizialki langileen parte izan ez zen arren, poliketoen biologiari buruzko bere ikerketak ospea eman zion estazioari,  eta horri esker Edith mundu mailako autoritate bihurtu zen gai horretan.

Hamalau urte zituela, bakarrik joan zen Tasmaniatik Ingalaterrara, Cape Hornetik pasatuz. Aurretik Hegoafrikatik Ingalaterrara, Indiara eta Tasmaniara bidaiatu zuen. Londresko Unibertsitatean ikasi zuen. Cyril senarra ezagutu zuen han, graduaurreko ikasleak ziren bitartean. Edith medikuntza aurreko ikastaro bat ikasten ari zen, unibertsitate hartatik lortutako beka batekin, eta, ondoren, zientzia hutsa ikastea erabaki zuen (kimika eta zoologia). 1902an, ezkondu ondoren, Bihar, Indiara joan zen, eta han Cyrilek Indigoaren laborantza eta prozesamendua aztertu zituen. Han, Indian, bikoteak Alfreda izeneko alaba bat izan zuen 1903an.

1914an, Columbia Britainiarrera joan ziren bizitzera, eta Edith Columbia Britainiarreko Unibertsitatean hasi zen irakasten, zoologia laguntzaile gisa. Bakteriologia Sailean hasi zen lanean. Hilean hogeita hamar dolar irabazten zituen, eta Cyril senarrak, berriz, ehun. 1918an, Edithek ordaindutako lanpostua uztea erabaki zuen, Nanaimoko (Columbia Britainiarra) "Ozeano Bareko Estazio Biologikoan" ikertzaile boluntario gisa hasteko. Ziurrenik, Edithek erabaki hau hartu zuen bere ikerketak egiteko nahiagatik, eta bere graduondoko ikasketa faltagatik. Eta hori ezinezkoa izango zen Columbia Britainiarreko Unibertsitatean lanean jarraitzen bazuen.

Edithen atzetik joan zen emakume bat bere alaba izan zen, Alfreda Berkeley Needler doktorea. Alfredak ere Zoologia ikasi zuen eta Torontoko Unibertsitatean doktoratu zen 1930ean. Itsas biologian ere borondatezko ikerketa egin zuen, eta bere lana hainbat argitalpen entzutetsutan ere berretsita geratu zen. Alfredaren alabak berak ere amona eta amaren urratsak jarraituko zituen. Mary Needler Arai doktorea (1932-2017) zoologo eta irakasle emeritua izan zen Calgaryko Unibertsitatean, Biologia Zientzietan. Mary Kanadako Zoologo Elkarteko (CSZ) ohorezko kidea ere izan zen. Gainera, New Brunswickeko Unibertsitateko ohorezko doktoretza jaso zuen. Mary hil ondoren, CSZko Lucy Lee doktoreak idatzi zuen bere estilo lasai baina iraunkorrarekin Maryk oztopo asko hautsi zituela emakumeentzat zientzian. Edith, Alfreda eta Mary emakume ospetsuak izan ziren, bizitza zientziara bideratzen zutenak, beste emakume gutxi ari zirenean.

## Erreferentziak 
## Kanpo estekak
Margiris Normantas

**Margiris Normantas** (Vilnius, 1996ko urriaren 27a-) lituaniar saskibaloi jokalaria da, eskolta postuan dabilena.

## Ibilbidea 
Normantas BC Rytas taldeko barneko kategorietan trebatu zen eta 2014-15 denboraldian KM-Citus Vilnius taldean aritu zen hirugarren mailako Eskualdeko Saskibaloi Ligan (RKL), batez beste 15,9 puntu, 3,6 errebote eta 4,7 asistentzia lortuz.

2015eko irailean, Normantasek epe luzerako kontratua sinatu zuen Lituaniako Saskibaloi Ligako (LKL) BC Rytas taldearekin, eta, ondoren, Saskibaloiko Liga Nazionaleko (NKL) BC Perlas-MRU taldeari utzi zioten bi denboraldiz. Perlasko taldearen lehen denboraldian, batez beste 10,4 puntu, 2,8 errebote, 3,0 asistentzia eta 1,8 lapurreta egin zituen partidako, eta bigarren denboraldian 15,3 puntu, 3,7 errebote, 4,1 asistentzia eta 2,1 lapurreta partidako.

2017ko abenduaren 22an, Normantas LKLko BC Nevėžisri laga zioten. 2018-19 denboraldian, BC Rytasera itzuli zen, baina denboraldiaren amaieran askatu zuten.

2019ko abuztuaren 28an, Normantasek LKLko Krepšinio klubas Lietkabelis taldearekin sinatu zuen. 2020ko ekainaren 16an, beste urtebetez luzatu zitzaion kontratua. 2020-21 denboraldian Lietkabelis taldearekin jokatutako 47 partidetan (LKL eta EuroCup txapelketetan), Normantasek batez beste 12,2 puntu, 2,5 errebote, 3,3 asistentzia eta 1,6 lapurreta lortu zituen partidako.

2021eko uztailaren 15ean, Normantas BC Rytasera itzuli zen, eta lau denboraldiz jokatu zuen bertan. 2024-25 denboraldian, batez beste 10.8 puntu, 3.2 asistentzia eta 2.6 errebote partidako.

2025eko uztailaren 23an, Endesa Ligako Bilbao Basket taldeak sinatu zuen.

## Selekzio nazionala 
Lituaniako saskibaloi selekzio nazionalean 2023ko Munduko Txapelketa jokatu zuen. Eurobasket 2025erako sailkapenetan, batez beste, 9.6 puntu, 3.4 errebote eta 3.2 asistentzia eman ziren partidako. Lituaniarekin EuroBasket 2025 txapelketa jokatu zuen, bosgarren postuan amaituz.

## Erreferentziak 
## Kanpo estekak
Justin Jaworski

**Justin Kyle Jaworski** (Schwenksville, Pennsylvania, 1999ko ekainaren 27a-) estatubatuar saskibaloi jokalaria da, eskolta postuan dabilena.

## Ibilbidea 
Eastongo Lafayette Collegen hezitako eskolta da, eta NCAAn lau denboraldi egin zituen Lafayette Leopards taldearekin 2017tik 2021era. Lau urte hauetan Leopardsen 10,8 puntu, 2,2 errebote eta 1,7 asistentzia lortu zituen batez beste bere lehen urtean, 14 puntu bigarrenean, 17 puntu hirugarrenean eta azken urtean 21,5 puntu, 3,7 errebote eta 2,3 asistentzia lortu zituen eta All-Patriot Leagueko talderik onenean sartu zen.

2021ean drafteatu gabe egon ondoren, Jaworski Atlanta Hawks taldean sartu zen 2021eko NBAko Udako Ligan. Urriaren 16an, Oklahoma City Thunder taldeak sinatu zuen, baina hurrengo egunean NBA G Leagueko bere filialari, Oklahoma City Blue taldeari, esleitu zitzaion. NBA G Leagueko bere zenbakiak 27 partidakoak izan ziren 9,8 puntu, hiru errebote eta 1,6 asistentziarekin batez beste.

2022ko ekainaren 27an, Europara iritsiko da Urrezko LEB Ligako Donostia Gipuzkoa Basketen jokatzeko.

2023ko uztailaren 12an, Italiako A Serieko Napoli Basket taldeak sinatu zuen.

2024ko otsailaren 29an, ProA Alemaniako bigarren mailako MLP Academics Heidelbergek sinatu zuen. Ekainaren 18an Basketball Bundesligako EWE Baskets Oldenburg taldeak fitxatu zuen.

2025eko ekainaren 27an, Endesa Ligako Bilbao Basketek sinatu zuen.

## Erreferentziak 
## Kanpo estekak
Martin Krampelj

**Martin Krampelj** (Ljubljana, 1995eko martxoaren 10a-) esloveniar saskibaloi jokalaria da, pibot postuan dabilena.

## Ibilbidea 
Estatu Batuetan hezia, lehenik Sarasotako Impact Basketball Academyn heziko zen, Floridan, eta, geroago, Creighton Bluejaysen koloreak defendatuko zituen, 2015etik 2019ra. Lehen urtean redshirt taldean, batez beste 13,5 puntu eta 6,9 errebote lortu zituen 25 minututan.

2019an, bere jaioterrira itzuli zen KK Cedevita Olimpijaren talde sortu berrian profesional gisa debuta egiteko. ABA Leagueren taldean tokirik lortu ez zuenez, utzita joan zen Morabanc Andorra taldera.

2019ko abenduan, ACB Ligako Morabanc Andorrak pibot esloveniarraren lagapena lortu zuen 2019-20 denboraldiaren amaierara arte, Moussa Diagneren baja betetzeko.

2022-23 denboraldian, Poloniako PLKko MKS MKS Dąbrowa Górniczak sinatu zuen.

2024ko abuztuaren 24an Turkiako BSLko Yalovaspor Basketbol taldeak fitxatu zuen.

2025eko abuztuaren 5ean, Endesa Ligako Bilbao Basket taldeak sinatu zuen.

## Selekzio nazionala 
Bere herrialdea ordezkatu zuen 2012ko 18 urte azpiko Eurobasketen. Esloveniarekin EuroBasket 2025 txapelketa jokatu zuen, zazpigarren postuan amaituz.

## Erreferentziak 
## Kanpo estekak
Darrun Hilliard

**Darrun Cordell Hilliard II** (Bethlehem, Pennsylvania, 1993ko apirilaren 13a-) estatubatuar saskibaloi jokalaria da, hegaleko postuan dabilena.

## Ibilbidea 
Lau denboraldiz jokatu zuen Villanova Unibertsitateko Wildcats taldearekin, eta batez beste 11,4 puntu, 3 errebote eta 1,9 asistentzia lortu zituen partidako. Azken denboraldian Big East Conferenceko bostekorik onenean sartu zuten, All-American bigarren taldean *The Sporting News* aldizkariarentzat eta Philadelphia Big 5eko urteko jokalari aukeratu zuten.

2015eko ekainaren 25ean, Detroit Pistonsek NBAko Drafteko hogeita hamazortzigarren postuan hautatu zuen. Orlandoko Udako Ligan partidako 9,4 puntu lortu ondoren, hiru denboraldirako kontratua sinatu zuen, horietako bat Detroit Pistonsekin bermatuta.

Irailaren 11n San Antonio Spurs taldearekin bi bideko kontratua sinatu zuen Austin Spurs filialean utzita jokatzeko.

2018ko abuztuan urtebeteko kontratua sinatu zuen Kirolbet Baskonian jokatzeko.

2021eko uztailaren 16an, Basketball Bundesligako Bayern Munichek sinatu zuen.

2022ko ekainaren 26an Israelgo Ligat Winnerreko eta Euroligako Maccabi Tel-Avivek sinatu zuen.

2023ko irailaren 1ean fitxatu zuen Turkiako Basketbol Süper Ligiko (BSL) Pınar Karşıyaka taldeak.

2024ko uztailaren 26an Espainiako Endesa Ligako Club Baloncesto Breogánek fitxatu zuen. 2025eko apirilaren 11n Galiziako taldetik atera zen VTB United Leagueko BC UNICS talde errusiarrarekin aritzeko.

2025eko ekainaren 20an fitxatu zuen Bilbao Basketek.

## Erreferentziak 
## Kanpo estekak
Luke Petrasek

**Luke Petrasek** (East Northport, New York, 1995eko abuztuaren 17a-) estatubatuar jatorriko poloniar saskibaloi jokalaria da, pibot postuan dabilena.

## Ibilbidea 
Lau denboraldiz jokatu zuen Columbiako Unibertsitateko *Lions* taldearekin, eta batez beste 9 puntu, 4,2 errebote eta 1,3 asistentzia lortu zituen partidako. 2017an, bere azken denboraldian, Ivy Leagueko bigarren bostekorik onenean sartu zuten.

2017ko NBAko Draftean hautatua izan ez zenez, Charlotte Hornetsek sinatu zuen denboraldiaurrea egiteko. Partidarik jokatu gabe, NBA G Leagueko Greensboro Swarm taldean sartu zuten. Bere lehen denboraldian 6,4 puntu eta 4,6 errebote lortu zituen batez beste partidako.

2021eko uztailaren 1ean, Polska Liga Koszykówkiko Anwil Włocławekek sinatu zuen.

2025eko uztailaren 2an, Endesa Ligako Bilbao Basket taldeak sinatu zuen.

## Erreferentziak 
## Kanpo estekak
Stefan Lazarević (saskibaloi jokalaria)

**Stefan Lazarević** (; Belgrad, Jugoslavia, 1996ko abuztuaren 20a-) serbiar saskibaloi jokalaria da, hegaleko postuan dabilena.

## Ibilbidea 
2014ko Euroliga NIJT txapelketa irabazi zuen Belgradeko Izar Gorriaren beheko mailetan trebatu zen Lazarevi.

2014ko martxoaren 8an, Lazarevićek profesional gisa debuta egin zuen Izar Gorriarekin, ABA Ligako KK Krka menderatuz. Abuztuaren 29an, Lazarevićek lau urteko kontratua sinatu zuen Belgradeko Izar Gorriarekin. 2014-15 denboraldian, KK FMPri utzi zioten hiru denboraldirako.

2017ko irailaren 13an, Lazarevićek lau urteko bigarren kontratua sinatu zuen Izar Gorriarekin. 2017ko urriaren 13an, Žalgiris Kaunasen kontra debuta egin zuen Euroligan, 5 minutu baino gutxiagoan bi puntuko saiakera bakarra saskiratuz. Abenduan, KK FMPri utzi zioten berriro 2017-18 denboraldirako. 2018ko otsailaren 17an, Lazarevićek lesioa izan zuen ezker belaunean Radivoj Korać Kopako finalerdian, eta 2019ko abendura arte kantxetatik kanpo egon zen.

2021eko uztailean, KK FMP taldearekin zuen kontratua amaitu eta Izar Gorrira itzuli zen. 2023ko uztailaren 18an, Lazarevićek hiru urteko kontratu berri bat sinatu zuen Belgradeko Izar Gorriarekin.

2025eko uztailaren 30ean, Endesa Ligako Bilbao Basket taldeak sinatu zuen.

## Erreferentziak 
## Kanpo estekak
Aleix Font

**Aleix Font Rodríguez** (Bartzelona, 1998ko martxoaren 11-) kataluniar saskibaloi jokalaria da, eskolta postuan dabilena. David bere anaia saskibaloi jokalaria ere bada.

## Ibilbidea 
2015/16 denboraldian LEB Oro Ligan debuta egin zuen FC Bartzelonaren bigarren taldearekin eta lehen taldearekin Errege Kopa jokatzeko deitu zuten.

2019an, NBA drafterako hautagai izendatu zuten. Abuztuan ofizial egin zen Brose Bamberg taldeari denboraldi baterako lagapena egitea. Urrian, Brosek bere lagapena bertan behera utzi zuela iragarri zuen, Fontek partida ofizialean debutatu ere egin gabe. Egun batzuk geroago, Obradoiro Clube de Amigos do Baloncesto taldeak FC Bartzelonarekin akordio batera iritsi zela iragarri zuen.

2020ko abuztuaren 21ean, FC Bartzelonarekin zuen kontratua eten eta Casademont Zaragozarekin sinatu zuen lau denboraldirako. Aldi berean, Casademont Zaragozak Aleix LEB Oro Ligako Bàsquet Gironari utzi zion denboraldi baterako. Abenduaren 10ean, Endesa Ligako Casademont Zaragozara itzuliko zen, talde katalanaren elastikoarekin 7 partida jokatu ostean, 20 minutuko batez bestekoarekin, eta 10 puntuko batez bestekoa lortu du.

2022ko uztailaren 29an, Urrezko LEB Ligako Club Basquet Coruñak sinatu zuen.

Galizian hiru denboraldi eman ondoren, Bilbao Basketek fitxatu zuen bi denboraldirako.

## Erreferentziak 
## Kanpo estekak
Bratislavako artxidiozesia

**Bratislavako artxidiozesia** (, ) Erromatar Eliza Katolikoaren esloveniar artxidiozesia da. 1922ko maiatzaren 29an ezarri zen Trnavako administrazio apostoliko gisa, 1977ko abenduaren 30ean artxidiozesi mailara igo zen, 1995eko martxoaren 31n Bratislava-Trnavako artxidiozesia izena hartu zuen eta 2008ko otsailaren 14an gaur egungo izena. Artzapezpikuaren egoitza Bratislavan dago. Egun artzapezpikua Stanislav Zvolenský da.

## Ordinarioak 
### Trnavako administratzaile apostolikoak 
* Pavol Jantausch (1922-1947)
* Ambróz Lazík (1947-1969)
* Julius Gábriš (1973-1977)

### Trnavako artzapezpikuak 
* Julius Gábriš (1977-1987)
* Ján Sokol (1989-1995)

### Bratislava-Trnavako artzapezpikua 
* Ján Sokol (1995-2008)

### Bratislavako artzapezpikua 
* Stanislav Zvolenský (2008-)

## Apezpiku laguntzaileak 
* Michal Buzalka (1938-1961)
* Ján Sokol (1988-1989)
* Vladimír Filo (1990-2002)
* Dominik Tóth (1990-2004)
* Dominik Hrušovský (1992-1996)
* Štefan Vrablec (1998-2004)
* Ján Orosch (2004-2008

## Erreferentziak 
## Kanpo estekak
Força Lleida Club Esportiu

**Força Lleida Club Esportiu**, arrazoi komertzialengatik **Hiopos Lleida** izenaz ezaguna, Lleidako saskibaloi talde profesionala da, egun ACB ligan dagoena. Espai Fruita Barris Nord aretoan du egoitza.

2012ko udan sortu zuten, ordura arte Lleida Bàsquet taldeak hirian zuen ordezkaritzaren lekukoa hartuz. Izan ere, finantza arazoengatik ezin izan zuen maila profesionalean lehiatzen jarraitu.

## Sponsorren zerrenda 
## 205/26 denboraldiko taldea 
## Jokalari ospetsuak 
## Erreferentziak 
## Kanpo estekak 
*  Webgune ofiziala